Olennaista on selvittää lähtötilanne (hoito-, kuntoutus- ja palveluvelan määrät siten kuin ne on mahdollista arvioida), johon sitten toimenpiteiden vaikutuksia voidaan peilata ja seurata. Valitut toimenpiteet ja haavoittuvat ryhmät pitäisi pystyä lähtötilanteen pohjalta perustelemaan siten, että toimenpiteet kohdistuvat tarkoituksenmukaisesti ja siten ettei ole vaaraa, että jokin olennainen ryhmä olisi jäänyt katveeseen, eikä sen osalta olisi suunniteltu mitään toimia.
Lisäksi suunnitellut toimenpiteet tulee pystyä kytkemään osaksi alueen strategisia palvelukokonaisuuksia, eli etteivät ne jää yksittäisiksi kokeiluhankkeiksi.
Tämän tarkempaa määrittelyä alkuselvittelylle emme ole halunneet antaa, vaan idea on, että selvitys palvelee jatkotoimia ja niiden vaikutusten seurantamahdollisuuksia.